  Анжелика Тихонова корреспондент Удмуртиысь биатлонистка Кристина Егорова зарни медаль утӥз Россилэн командаез чотын эстафетаын юниоръёс пӧлын дунне чемпионатын. Ӵошатсконъёс Словакиысь Осрбльеын ортчо. Со сярысь ивортэ IBU Datacentr нимлыко вотэс бам. Командаямы озьы ик пыриськизы Екатерина Санникова но Анастасия Гореева. Россилэн командаез 18 иськемез 59 минут 43,2 секунд ӵоже ортчиз. Пусйыны кулэ, Удмуртиысь ӵошатскисьмы вань мишеньёссэ йӧттӥз. Кыкетӥ инты басьтӥзы Норвегиысь нылашъёс, соос вормисьёслэсь 18,2 секундлы кылизы. Куинетӥ интыын Италиысь команда. Тодэ вайытом, азьвыл Россиысь пиослэн командазы эстафетаын кыкетӥ инты басьтӥз. Соос пӧлын бызиз Удмуртиысь Александр Мяконький. Тегъёс: Спорт Биатлон Удмуртия Россия  